text: Ardii Afrikaa keessatti lakkoofsi namoota Vaayirasii koroonaatiin qabamuu mirkanaahee 600,000 dabre
text: #000003
text: Biyyoota Afrikaa hunda caalaa vaayirasichi Afrikaa kibbaa keessatti akka hammaateefi, hanga ammaatti lammiilee biyyattii 287,796 vaayirasichaan qabamuu gabaafame jidduu namoonni 4, 172 du’uu ibsame. Mootummaan Afrikaa kibbaatis weerara vaayirasichaa akka haarayaatti biyyattii keessatti hammaataa jiru to’achuuf, uggura sochii ummataa kanaan dura kaasee turte jidduu muuraasa deebisee labsee jira.
text: #000005
text: Prezdaant Seriil Raamofoosaa ibsa kallattii Televiziinaan Alhada dheengaddaa kenneen, biyyattii keessatti lakkoofsi namoota vaayirasichaan qabamanii haala yaaddeessaa taheen dabalaa jiraatuu ibsuun, hanqini siree mana yaalaa biyyattii kan muudate tahuu beeksise. Dabalataanis dhugaatii Alkooliitiin wal qabatee balaa tasa uumamuun namoonni heddu siree hospitaalotaa dhiphisaa jiraachuullee ibse.
  Haaluma kanaan rakkoo kana hir’isuun gaaga’ama COVID-19 dandamachuuf jecha, Wixata kaleessaa irraa jalqabee dhugaatii Alkooliifi sochiin ummataatis guutuu biyyattii keessatti kan daangeffame tahuus labse.
text: #000006